alexandrainst/scandi-wiki huggingface dataset:
Lauri Asikainen

Lauri Asikainen (født 28. mai 1989) er en finsk skihopper, og tidligere kombinertløper.

Han debuterte i verdenscupen i kombinert 29. november 2008, og hans beste individuelle verdenscup-plassering er en 25.-plass fra 2008.

Asikainen var i Finlands tropp under Vinter-OL 2010, men fikk ikke starte noen av øvelsene.

I 2016 ble han beste finske hopper sammenlagt i verdenscupen med sin 48.-plass.

Referanser

Eksterne lenker 
 

Finske kombinertløpere
Deltakere under Ski-VM 2009
Deltakere for Finland under Vinter-OL 2010
Kombinertløpere under Vinter-OL 2010
Personer fra Nyslott
Fødsler i 1989
Manx Telecom

Manx Telecom (mansk: Chellinsh Vannin) er det fremste selskapet for telekommunikasjon på Man. Det er heleid datterselskap av Telefónica Europe, som igjen er eid av Telefónica, et spansk, privateid og tidligere statseid telekommunikasjonsselskap i Spania.

Manx Telecom har hatt den lokale politikeren Walter Gilbey som styreleder siden selskapets begynnelse i 1987. Direktør er Chris Hall.

Historie 
Historisk har telefonsystemet på Man blitt drevet som et monopol av britiske General Post Office, og senere av British Telecom, og blitt operert som en del av telefondistriktet Liverpool (i England).

I 1985 annonserte Mans regjering at det ville tildele lisens med varighet på tyve år for å operere telefonsystemet i en anbudsordning. Som en del av denne prosessen opprettet British Telecom i 1986 et Man-registrert datterselskap, Manx Telecom, for å by på anbudet. Det ble antatt at en lokal identitet, tilknytning og ledelse ville være mer politisk akseptabelt i anbudsprosessen da de konkurrerte med Cable & Wireless for å vinne lisensen.

Ikke uventet vant Manx Telecom anbudsrunden og begynte kommersielle operasjoner under den nye identiteten fra 1. januar 1987.

Den 17. november 2001 ble Manx Telecom en del av mmO2 etter en splittelse av BT Wireless' operasjoner fra BT-gruppen.

Operasjoner 
Manx Telecom består av to divisjoner: en divisjon for mobiltelefoni og en for faste linjer som utgjør landlinjeoperasjonene til Telefónica O2. I den delen har Manx Telecom investert over 50 millioner engelske pund i infrastruktur for telekommunikasjon på øya, og er forpliktet til ytterligere en investering på 30 millioner pund for de neste tre årene.

Nettverket for mobiltelefoni som er operert av Manx Telecom har blitt benyttet av O2 som et miljø for å utvikle og prøve nye produkter og tjenester før det blir lansert i full skala i Storbritannia. I desember 2001 ble selskapet det første telekommunikasjonsselskapet i Europa til å lansere et ”levende” 3G-nettverk. I november 2005 ble selskapet det første i Europa som tilbød sine kunder tjenesten av typen High-Speed Downlink Packet Access (også kalt turbo-3G eller 3.5G).

Konkurrenter 
Sure
Cloud9
BlueWave Communications
Wi-Manx

Referanser

Eksterne lenker 
 
 History of Telecoms on the Isle of Man, telekommunikasjonens historie på Man

Teleselskaper på Man
Selskaper på Man
Tomáš Slavík

Tomáš Slavík (født 29. april 1981 i Liberec) er en tsjekkisk kombinertløper.

Han debuterte i verdenscupen i kombinert 14. februar 2004, og hans beste individuelle verdenscup-plasseringer er to femteplasser.

Slavík representerte Tsjekkia under Vinter-OL 2006 og 2010.

OL-resultater 

Torino 2006
 Normalbakke + 15 km: 37.-plass
 Stor bakke + 7,5 km: 26.-plass
 Lagkonkurranse: 8.-plass

Vancouver 2010
 Normalbakke + 10 km: 20.-plass
 Stor bakke + 10 km: 25.-plass
 Lagkonkurranse: 8.-plass

Referanser

Eksterne lenker 
 

Tsjekkiske kombinertløpere
Deltakere under Ski-VM 2003
Deltakere under Ski-VM 2005
Deltakere for Tsjekkia under Vinter-OL 2006
Kombinertløpere under Vinter-OL 2006
Deltakere under Ski-VM 2007
Deltakere under Ski-VM 2009
Deltakere for Tsjekkia under Vinter-OL 2010
Kombinertløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Tsjekkia under Vinter-OL 2014
Kombinertløpere under Vinter-OL 2014
Personer fra Liberec
Fødsler i 1981
Aleš Vodseďálek

Aleš Vodseďálek (født 5. mars 1985 i Liberec) er en tsjekkisk kombinertløper.

Han debuterte i verdenscupen i kombinert 21. januar 2006, og hans beste individuelle verdenscup-plassering er en 23.-plass fra 2009.

Vodseďálek representerte Tsjekkia under Vinter-OL 2006 og 2010.

OL-resultater 

Torino 2006
 Stor bakke + 7,5 km: 47.-plass
 Lagkonkurranse: 8.-plass

Vancouver 2010
 Normalbakke + 10 km: 44.-plass
 Stor bakke + 10 km: 34.-plass
 Lagkonkurranse: 8.-plass

Eksterne lenker 
 

Tsjekkiske kombinertløpere
Deltakere under Ski-VM 2005
Deltakere for Tsjekkia under Vinter-OL 2006
Kombinertløpere under Vinter-OL 2006
Deltakere under Ski-VM 2009
Deltakere for Tsjekkia under Vinter-OL 2010
Kombinertløpere under Vinter-OL 2010
Deltakere under Ski-VM 2011
Personer fra Liberec
Akito Watabe

Akito Watabe (japansk: 渡部 暁斗, født 26. mai 1988 i Hakuba) er en japansk kombinertløper.

Han debuterte i verdenscupen i kombinert 18. mars 2006, og hans tok sin første individuelle verdenscupseier i Val di Fiemme 5. februar 2012.

Watabe representerte Japan under vinter-OL 2006, 2010, 2014 og 2018.

Under ski-VM 2009 tok han gull i lagkonkurransen. Han tok sølv på Normalbakke + 10 km under Vinter-OL 2014 i Sotsji.

Under ski-VM 2017 i Lahtis tok Watabe bronse på lagsprinten sammen med broren Yoshito Watabe. De var på tredjeplass etter hopprennet og slo Østerrike og Frankrike i kampen om den siste pallplassen etter at Tyskland og Norge hadde gått fra og gjort opp om gull og sølv.

Han tok sølv under vinter-OL 2018 og vant verdenscupen sammenlagt sesongen 2017/18.

Under VM 2019 i Seefeld tok Watabe bronse på normalbakke/10 km.

Under Vinter-OL 2022 i Beijing, tok han to bronsemedaljer.

OL-resultater 
Torino 2006
 Stor bakke + 7,5 km: 19.-plass

Vancouver 2010
 Normalbakke + 10 km: 21.-plass
 Stor bakke + 10 km: 9.-plass
 Lagkonkurranse: 6.-plass

Verdenscupseire

Sammenlagtplasseringer i verdenscupen

Referanser

Eksterne lenker 
 

Japanske kombinertløpere
Verdensmestere i kombinert
Olympiske sølvmedaljevinnere for Japan
Olympiske bronsemedaljevinnere for Japan
Deltakere for Japan under Vinter-OL 2006
Kombinertløpere under Vinter-OL 2006
Deltakere under Ski-VM 2007
Deltakere under Ski-VM 2009
Deltakere for Japan under Vinter-OL 2010
Kombinertløpere under Vinter-OL 2010
Deltakere under Ski-VM 2011
Deltakere under Ski-VM 2013
Medaljevinnere under Vinter-OL 2014
Deltakere for Japan under Vinter-OL 2014
Kombinertløpere under Vinter-OL 2014
Deltakere for Japan under Vinter-OL 2018
Kombinertløpere under Vinter-OL 2018
Medaljevinnere under Vinter-OL 2018
Deltakere for Japan under Vinter-OL 2022
Medaljevinnere under Vinter-OL 2022
Kombinertløpere under Vinter-OL 2022
Deltakere under Ski-VM 2015
Deltakere under Ski-VM 2017
Kongepokalvinnere i skiidrett
Deltakere under Ski-VM 2019
Deltakere under Ski-VM 2021
Olympiske medaljevinnere i kombinert
Metallblomsterfluer

Lejogaster metallina
 Lejogaster nigricans
 Lejogaster tarsata

Metallblomsterfluer (slekten Lejogaster) er en gruppe av fluer som tilhører familien blomsterfluer (Syrphidae). Slekten omfatter tre kjente arter, to av dem forekommer i Norge. De er små, svarte blomsterfluer med bronseaktig metallglans som forekommer på våte steder.

Utseende 
Små (5-8 mm), svarte blomsterfluer, alle kroppsdeler med en bronseaktig metallglans. Fasettøynene er bredt adskilte hos begge kjønnene og nakne. Antennene er nokså små, for det meste svarte på farge, men kan ha litt oransje farge på undersiden. Ansiktet er konkavt. Kroppen er sparsomt kledt med nokså korte, lyse hår, overflatisk sett virker den naken. Beina er slanke, nokså korte, svarte bortsett fra at fotleddene kan være gulaktige. Bakkroppen er avlangt-oval, mørkt bronsefarget som resten av kroppen. Vingene er glassklare med gulbrune årer, vingemerket er brungult. Svingkøllene er gulaktige og ganske små.

Levevis 
Metallblomsterfluene finnes på fuktige steder, slik som våtenger, strandenger og brakkvannsområder, også sumpområder rundt næringsrike ferskvann. Larvene lever i vann, og har blitt funnet blant flytende vegetasjon i overflaten. De voksne fluene, som flyr i mai-august, besøker gjerne blomster, særlig om de er gule eller hvite på farge.

Utbredelse 
Slekten forekommer bare i den palearktiske sone. I Norge finnes de bare langs kysten.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Chrysogastrini 
 slekten metallblomsterfluer, Lejogaster Rondani, 1857
 grønnlig metallblomsterflue, Lejogaster metallina (Fabricius, 1776) – utbredt langs det meste av norskekysten
 Lejogaster nigricans Stackelberg, 1922 – utbredt fra Balkan og østover
 gulfotmetallblomsterflue, Lejogaster tarsata (Meigen, 1822) – i Norge bare kjent fra én lokalitet ved Oslo

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk Entomologisk forening – for deg som vil lære mer om insekter.
 Foto av Lejogaster metallina

Blomsterfluer
Jim Johansen

Jim Johansen (født 6. februar 1987) er en norsk fotballspiller. Han er ving, og spiller for tiden på FK Bodø/Glimt etter en overgang fra Strømsgodset foran 2011-sesongen. Han ble hentet fra Harstad Idrettslag til Strømsgodset før 2010-sesongen. For Harstad skåret han 52 mål på en sesong. Før 2014 sesongen ble han lånt ut til Bryne ut sesongen, hvor han fikk 8 kamper og 3 mål. I 2015 ble han lånt ut nok en gang, denne gangen til Sogndal.

Referanser

Eksterne lenker 
 
 Spillerprofil på godset.no

Norske fotballspillere
Fotballspillere for Strømsgodset TF
Fotballspillere for FK Bodø/Glimt
Fotballspillere for Harstad IL
Fotballspillere for Sogndal Fotball
Personer fra Harstad kommune
Jeffrey Bruma

Jeffrey Kevin van Homoet Bruma (født 13. november 1991) er en nederlandsk fotballspiller som spiller for den tyrkiske klubben .

Han har en eldre bror som heter Marciano, som også spiller fotball.

Karriere 
Bruma signerte for Chelsea’s ungdomsakademi når han var 15 år for £ 100.000. han fikk sin debut som 16-åring på reservelaget til Chelsea. I 07-08 sesongen, så spilte Bruma midstopper i alle kampene i FA Youth Cup, helt til finalen, og var den spilleren i ungdomsligaen som hadde flest kamper. Bruma spiller også for Nederlands U-20 landslag.

I September 2009, så ble Bruma med i Chelseas tropp i UEFA Champions League, og var på benken da de spilte mot den portoguisiske klubben FC Porto. 

Den 19. oktober 2009, så fikk Bruma sin debut for Nederlands U21 lag i et Under-21 mesterskapskvalifiseringskamp mot Polen. 11 Dager senere, så fikk Bruma sin Premier League debut, da han kom inn som innbytter i kampen mot  som Chelsea vant 5-0.

Den 2. desember 2009 fikk Bruma sin Carling Cup-debut, da han kom inn for Juliano Belletti i kvartfinalen mot Blackburn, en kamp som Chelsea senere tapte på straffer.

Den 20. februar 2010 fikk Bruma sin andre Premier League kamp, da han kom inn for den skadede Jurij Zjirkov etter 56 minutter mot , en kamp Chelsea vant 2-0.

Wolfsburg 
Den 27. juni 2016 skrev han under en kontrakt med Wolfsburg til 30. juni 2021.

Karriere statistikk

Referanser

Eksterne lenker 
 

Nederlandske fotballspillere
Fotballspillere for Feyenoord Rotterdam
Fotballspillere for Chelsea FC
Fotballspillere for Leicester City FC
Fotballspillere for Hamburger SV
Fotballspillere for PSV Eindhoven
Fotballspillere for VfL Wolfsburg
Fotballspillere for FC Schalke 04
Fotballspillere for 1. FSV Mainz 05
Fotballspillere for Kasımpaşa SK
Personer fra Rotterdam
Fødsler i 1991
Personfradrag

Personfradrag er et bunnfradrag  som gis i alminnelig inntekt til alle personlige skatteytere bosatt i Norge. Det er to nivå på personfradraget, avhengig av forsørgelsesbyrde. De som bare forsørger seg selv blir lignet i klasse 1, mens de som forsørger ektefelle eller er enslig og forsørger barn, lignes i klasse 2. Fra og med inntektsåret 2013 lignes alle enslige skattytere i skatteklasse 1, mens skattytere med forsørgeransvar for ektefeller fortsatt lignes i klasse 2. Fra og med 2018 ble skatteklasse 2 fjernet.

Nytt beløpet fastsettes av Stortinget hvert år i Stortingets skattevedtak.

Referanser

Norske inntektsfradrag
Riponnensia

Riponnensia daccordii
 Riponnensia insignis
 Riponnensia longicornis
 Riponnensia morini
 Riponnensia splendens

Riponnensia er en gruppe av fluer som tilhører familien blomsterfluer (Syrphidae). Slekten omfatter ? kjente arter, men finnes ikke i Norden. De er små, svarte, metallisk fargede blomsterfluer.

Utseende 
Små, svarte blomsterfluer med grønnlig metallglans. De ligner på slekten Orthonevra, men skiller seg fra disse ved at området under antennene er bredt bestøvet, og at vingenes årenett er noe ulikt. Thorax har gjerne et par grå lengdestriper av bestøvning.

Levevis 
Disse fluene lever på fuktige steder, både i åpent lende og i skog. De besøker gjerne blomster, for eksempel mjødurt.

Utbredelse 
Slekten er utbredt over det meste av Europa bortsett fra Norden.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Chrysogastrini 
 slekten Riponnensia Maibach, Goeldlin de Tiefenau & Speight, 1994 – i Europa:
 Riponnensia daccordii (Claussen, 1991)
 Riponnensia insignis (Loew, 1843)
 Riponnensia longicornis (Loew, 1843)
 Riponnensia morini Vujic, 1999
 Riponnensia splendens (Meigen, 1822)- Mellom-Europa

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Informasjon om Riponnensia splendens, med bilder

Eksterne lenker 
  
 www.syrphidae.com/ – the Syrphidae website
 Foto av Riponnensia splendens
 Foto av Riponnensia longicornis

Blomsterfluer
Drakensteinfjellene

Drakensteinfjellene er en fjellkjede som ligger i provinsen Western Cape i Sør-Afrika. Den utgjør en del av Cape Fold Belt. Fjellkjeden er oppkalt etter H. A. van Reede tot Drakenstein som besøkte Cape som høykommissær i 1685. Drakenstein (nyere skrivemåte ofte Drakestein) var navnet på hans eiendom i Nederland. Drakensteinfjellene består av to separate fjellkjeder, Klein Drakenstein-fjellene og Groot Drakenstein-fjellene. Den førstnevnte ligger like øst for Paarl, som forbindes med Huguenottunnelen på riksvei N1 og Du Toitskloof Pass (820 m) som hovedvei R101. Den sistnevnte fjellkjeden er mye høyere og ligger sør for Franschhoek og Stellenbosch, med Victoria Peak (1 590 moh) som det høyeste fjellet. Fjellet har ingen fjelloverganger, men det har Hottentots-Holland naturreservat og innehar også tittelen som det våteste stedet i Sør-Afrika. Det regner spesielt mye i de øvre delene av Jonkershoek Valley, faktisk kommer den årlige nedbørsmengden over 2 000 mm (nøyaktige målinger mangler). 

Det meste av vegetasjonen er biomer fra Cape floraregion, og den primære bergarten er Table Mountain sandstein som tilhører Cape Supergroup. Regionen faller innenfor sonen for middelhavsklima. Området har kjølige og milde vintre med snø i større høyder, og varme og tørre somre.   

Den 13. januar 2004 døde Arne Næss jr. da han forulykket under en fjellklatring i Groot Drakenstein-fjellene i nærheten av byen Franschoek, omtrent 80 km fra byen Cape Town.

Referanser

Eksterne lenker 
  Drakensteinfjellene i Hutchinson encyclopedia

Fjellkjeder i Sør-Afrika
Sykt lykkelig

Sykt lykkelig er en norsk film som hadde premiere 5. november 2010.

Filmen er svart komedie om utroskap. Den er regissert av Anne Sewitsky og var hennes spillefilmdebut som regissør. Manus er skrevet av Ragnhild Tronvoll, som med det debuterte som spillefilmforfatter.

Priser 
Filmen vant «World Cinema Grand Jury Prize, Dramatic» under Sundance filmfestival i 2011. Dette er første gang en norsk film har vunnet en Sundance-pris. Manusforfatter Ragnhild Tronvoll fikk også prisen for beste manus på den belgiske filmfestivalen i Brussel. Filmen fikk Amanadapris for 2011 for beste mannlige skuespiller (Henrik Rafaelsen), og hadde en rekke andre nominasjoner. Den vant prisen for beste foto under Kanonprisen 2010 og var nominert i ytterligere to klasser.

Sykt lykkelig er Norges kandidat til Oscar i 2011 med begrunnelsen:

Priser og nominasjoner 
 Kanonprisen 2010
 Beste foto – 
 Nominert i klassen beste kvinnelige hovedrolle – Agnes Kittelsen
 Nominert i klassen beste manus – 
 Amandaprisen 2011
 Beste mannlige skuespiller – Henrik Rafaelsen
 Nominert i klassen beste kvinnelige skuespiller – Agnes Kittelsen
 Nominert i klassen beste musikk –  og Stein Berge Svendsen
 Videre til første finalerunde for Folkets Amanda
 Sundance filmfestival 2011: World Cinema Grand Jury Prize, Dramatic
 Seville European Film Festival 2011: Beste film
 Zurich Film Festival 2011
 Critics' Choice Award
 Nominert til Golden Eye – beste internasjonale spillefilm
 Filmfestivalen i Brussel: beste manus –

Medvirkende 
 Agnes Kittelsen i rollen som Kaja
 Maibritt Saerens i rollen som Elisabeth
 Henrik Rafaelsen i rollen som Sigve
 Joachim Rafaelsen i rollen som Eirik 
 Løkki i rollene som Menn i dress

Referanser

Eksterne lenker 
 
 

Norske filmer fra 2010-årene
Filmer fra 2010
Norske filmkomedier
Norskspråklige filmer
Norske Oscar-kandidater
Norske julefilmer
Amandaprisen 2011
Filmer med vinnere av Kanonprisen‎
Øvre Sund bru

Øvre Sund bru er ei bru over Drammenselva i sentrum av Drammen. Brua utgjør en del av  og Sentrumsringen, og åpnet 9. september 2011. Den er en del av Vegpakke Drammen og det siste prosjektet i Sentrumsringen. Øvre Sund bru forbinder Grønland og Hamborgstrøm.

Bruas lengde er på 148 m, mens lengden inkl. brokar er på 250 meter. Det er fire vanlige kjørefelt i tillegg til separat sykkelveg med fortau. Lengden på denne separate delen er noe kortere enn hovedspennet. De totale prosjektkostnadene var på 527,5 millioner kroner.

I 2000 ble en arkitektkonkurranse utlyst, og den ble vunnet av Bovim-Fuglu-Svingen Arkitekter (senere Nuno Arkitektur).

Se også 
 Ypsilon bru
 Bybrua i Drammen

 Liste over broer i Norge
 Liste over broer i Norge etter lengde

Litteratur 
Anne-Beth Jensen: «Raffinert bruløsning», s. 126-129 i Byggeindustrien, Nr. 7/2011. ISSN 03327086.

Eksterne lenker 
 Vegvesen.no: Øvre Sund bru

Veibroer i Viken
Veier i Drammen
Broer åpnet i 2011
2011 i Norge
Brødre i krig

Brødre i krig er en norsk dokumentarfilm fra 2010. Den hadde premiere under filmfestivalen i Grimstad i juni 2010. Den ble senere vist på NRK i 2011.

Brødre i krig vant Amandaprisen i klassen beste dokumentarfilm i 2010.

Innhold 

Filmen handler om de to brødrene Erling og Bernhard Brekke fra Trondheim som ble stående på hver sin side under andre verdenskrig. Erling var britisk spion og havnet i tysk konsentrasjonsleir, mens broren Bernhard var frontkjemper på Østfronten og ble etter krigen dømt for landssvik. 95 år gammel vender han tilbake til hjemtraktene etter å ha bodd i California i det meste av etterkrigstiden. I Trondheim møter han igjen sin 90 år gamle bror Erling, hvor de møtes for å samtale om hva som virkelig skjedde under krigen. Filmen viser hvordan de to brødrenes valg under krigen la føringer for resten av livet. Det er en film om sterke familiebånd, men også om mistro, intriger og fordømmelse i kjølvannet av krigen. 

Brødre i krig er også navnet på boken om brødrene Brekkes uvanlige krigshistorie. Den ble utgitt 22. oktober 2010 på Pax forlag.

Referanser

Eksterne lenker 
 

Norske dokumentarfilmer fra 2010-årene
Norske biografiske dokumentarfilmer
Norskspråklige filmer
Amanda for beste norske dokumentarfilm
Amandaprisen 2010
Filmer om Norge under andre verdenskrig
Brødre (2015)

Brødre er en norsk dokumentarfilm som skildrer det tette forholdet mellom de to brødrene Markus og Lukas fra de er henholdsvis 9 og 6 år. Filmen  er en oppvekstdokumentar som går over syv år og utspiller seg i deres hjemtrakter på Sagene midt i Oslo og på hjemstedet til filmens regissør, på Smøla på Nordmøre. Brødrenes mor, Aslaug Holm, er filmens regissør og fotograf. Hun var fotograf i den prisbelønte Heftig og begeistret. Brødre hadde premiere 20. mars 2015. Filmen hadde opprinnelig navnet To brødre og hadde tiltenkt premiere i 2010.

Filmen og Aslaug Holm vant klassen for beste regi under Amandaprisen 2015. Den var i tillegg nominert i klassene beste dokumentarfilm og beste klipp (Aslaug Holm, Anders Teigen og Hilde Bjørnstad). Under Kanonprisen 2015 ble den nominert i klassen beste regi (Aslaug Holm) og beste klipp (Aslaug Holm, Anders Teigen og Hilde Bjørnstad). Filmen vant hovedprisene på Taiwan International Documentary Film Festival og på Hot Docs Canadian International Documentary Filmfestival i 2016.

Referanser

Eksterne lenker 
 

Norske dokumentarfilmer fra 2010-årene
Norske dokumentarfilmer
Norskspråklige filmer
Amandaprisen 2015
Medium (bladet)

Medium er et magasin som skriver om det «alternative» for sjel, kropp og sinn, og henvender seg til alle som tror det er «noe mer mellom himmel og jord».
 
Magasinet har artikler om spirituell utvikling, astrologi, paranormale fenomener, holistisk helse og terapi, reiseliv for kropp og sjel, mediumskap og klarsynthet. I Medium finner man også artikler om forskning, kultur, religion, klarsynte og deres evner, horoskoper, alternativ behandling, folklore, opplevelsesreiser og mye mer.

Mediums opplag har økt fra  i starten høsten 2005 til  høsten 2006.

SanaVia AS ble ny eier av Medium i september 2015. SanaVia AS gir også ut Medium Årshoroskop hver høst.

Eksterne lenker
 Forlagets hjemmeside

Norske tidsskrifter
Publikasjoner etablert i 2005